Hei! Olen Torben Søndergaard, -
Viimeinen uskonpuhdistus -liikkeen perustaja.
Olet voinut nähdä minut YouTubessa -
tai Viimeinen uskonpuhdistus -dokumenteissa.
Minun täytyy tehdä video, joka on erilainen verrattuna aikaisempiini.
Aion näyttää videoklippejä muista YouTube-videoista -
ja varoittaa jostakin, mikä on menossa juuri nyt.
En ole ennen tehnyt tällaista videota.
Kerroin videon alussa, kuka olen ja mistä tulen, -
koska tätä katsovat sellaisetkin, jotka eivät ole vielä kuulleet meistä.
Tämä varoitusvideo tulee ihmisiltä, -
jotka todella elävät elämäänsä Jumalan kanssa.
Uskomme opetuslapseuteen, evankeliumin julistamiseen, -
parantamiseen ja vapauttamiseen. Opetuslapseutamme kaikkialla.
Uskomme oikeiden asioiden tekemiseen.
Tämä video on kyllä varoitus, mutta sen laatija ei ole joku, -
joka vain istuu YouTubessa ja tekee videoita varoittaen kaikesta.
Mutta nyt näen, että on aika varoittaa.
Aion käyttää klippejä -
minulle uudella tavalla.
Näen nimittäin junan, joka menee kovaa vauhtia väärään suuntaan.
Se on ykseyden juna, maailman yhtenäisuskonnon juna.
Olen nähnyt monia ihmisiä, joita tavallaan kunnioitan, -
joiden tiedän rakastavan Jumalaa, jotka tekevät työtä Valtakunnassa, -
mutta he kaikki hyppäävät tähän junaan, -
ja se kulkee kovaa vauhtia.
Koen, että jos en tee tätä videota nyt -
enkä lausu näitä varoituksia nyt, -
se on hetken kuluttua liian myöhäistä.
Koska kun ihminen on tässä junassa -
ja se kulkee kovaa vauhtia, -
ei ole helppoa hypätä kyydistä.
Tiedän, että tämä video -
haastaa monia ihmisiä.
Se ärsyttää joitakuita.
Mutta minun pitää tehdä se.
Minun pitää kertoa, mitä on meneillään tälläkin hetkellä.
Aluksi klippi Kenneth Copelandin seurakunnasta Amerikasta.
Kenneth Copeland on televisioevankelista.
Hänellä on yhteyksiä karismaattiseen liikkeeseen.
Hän on "menestysevankeliumin" keulahahmoja.
Hänellä oli hiljattain johtajille tarkoitettu konferenssi, -
jonne hän kutsui katolisen piispan Tony Palmerin.
Konferenssissa he puhuivat vuonna 1999 järjestetystä tapaamisesta, -
jossa luterilainen ja katolinen kirkko kokoontuivat ja tekivät sopimuksen, -
että saamme vanhurskauden yksin uskosta ilman tekoja -
hyviä tekoja varten.
Tahdon näyttää teille, mitä Tony Palmer sanoo tässä -
niin kutsutulla protestanttisella areenalla -
kuulijoinaan monia protestanttisia pastoreita ja johtajia.
Katsotaan video.
Vuonna 1999 roomalaiskatolinen kirkko -
ja protestanttinen luterilainen kirkko allekirjoittivat sopimuksen, -
joka teki lopun protestista.
Luther uskoi, että pelastumme armosta yksin uskon kautta.
Aamen.
Katolinen kirkko uskoi, että pelastumme tekojen kautta.
Sitähän Luther protestoi.
Nämä kaksi kirkkoa yhdistivät kaksi määritelmää.
Kuunnelkaa. Luen sanasta sanaan Vatikaanin nettisivuilta.
Justifikaatio tarkoittaa, että Kristus itse on vanhurskautemme, -
josta pääsemme osallisiksi Pyhän Hengen kautta -
Isän tahdon mukaisesti.
Yhdessä me katoliset ja protestantit, luterilaiset, uskomme ja tunnustamme,
että yksin armosta uskoen Kristuksen pelastustyöhön, -
ei omasta ansiostamme, olemme Jumalan hyväksymiä -
ja saamme Pyhän Hengen, joka uudistaa sydämemme -
sekä varustaa ja kutsuu meidät hyviä tekoja varten.
Tämä teki lopun Lutherin protestista.
Veljet ja sisaret, Lutherin protesti on ohi.
Onko sinun?
Luterilainen maailmanliitto allekirjoitti sopimuksen vuonna 1999.
Metodistien maailmanneuvosto viisi vuotta myöhemmin.
Yksikään protestanttinen herätyskristitty -
ei ole vielä allekirjoittanut sopimusta veljien ja sisarten kanssa, -
että pelastumme armosta uskon kautta hyviä tekoja varten.
Uskon, että se asia pitää korjata.
Siinäpä teille haaste.
Protesti on siis ollut ohi jo 15 vuotta.
Olen nyt nenäkäs. Haastoin protestanttisia pastoriystäviäni.
Jos protesti on ohi, kuinka voi olla olemassa protestanttinen kirkko?
Ehkä kaikki olemme taas katolisia.
Olemme reformoituja. Olemme katolisia universaalisti.
Emme enää protestoi katolisen kirkon pelastusoppia.
Julistamme nyt samaa evankeliumia: pelastut armosta yksin uskosta.
Sanasta "yksin" riideltiin 500 vuotta.
Sana "yksin" on siellä. Voit lukea sen itse.
Protesti on ohi.
Video järkytti minua, sillä siinä on pielessä niin monta asiaa.
En melkein tiedä, mistä aloittaa.
Voisin aloittaa sanomalla, että todella vuonna 1999 -
protestanttinen luterilainen kirkko ja katolinen kirkko kokoontuivat -
ja sopivat, että pelastumme uskosta hyviä tekoja varten, -
emme tekojen kautta. Mutta Tony Palmer väittää, -
että uskonpuhdistus oli vain tämän yhden asian takia.
Jo pelkästään se kuulostaa oudolta.
Se oli keskeistä uskonpuhdistuksessa,
mutta Martti Lutherilla oli muitakin teesejä. Hän laati 95 teesiä.
Martti Luther vastusti monia asioita katolisessa kirkossa.
Ellet tiedä, luterilaisessa kirkossa ei tänä päivänä ole paavia.
Martti Luther vihasi paavia. Hän vastusti paavia.
Meillä ei ikinä pitäisi olla paavia.
Koko ajatus siitä, että ihmiset tänä päivänä, -
mukaan lukien protestanttiset johtajat, -
kutsuvat paavia "pyhäksi isäksi", on todella väärin.
Se on Jumalan titteli.
Jeesus sanoo hyvin selvästi, -
ettei kenenkään pidä kutsua ketään "isäksi", -
eikä etenkään "pyhäksi isäksi".
Mutta nykyään ihmiset ovat antaneet Jumalan tittelin paaville.
Mutta katolisessa kirkossa paavi nähdään Jumalan sijaisena.
On monia asioita, joita Martti Luther vastusti -
ja jotka eivät kuulu luterilaisiin tai protestanttisiin kirkkoihin nykyään.
Esimerkiksi katolisten harjoittama Marian palvonta.
He uskovat, että Maria on Jumalan äiti, -
ei Jeesuksen, Ihmisen, äiti vaan Jumalan äiti.
Syntynyt synnittömänä, pyhänä.
He uskovat, että hänen ruumiinsa ja sielunsa nostettiin taivaaseen -
ja että hänen rukouksellaan on ainutlaatuinen rooli lunastuksessa.
Monet katoliset pitävät Mariaa tärkeämpänä kuin Jeesusta.
He uskovat myös kiirastuleen, -
rippiin, joka tulee suorittaa papille, -
aneisiin, rukousnauhaan, Ave Maria -rukoukseen.
Nykyisessä katolisessa kirkossa on paljon sellaista, mitä Raamattu ei tue.
Jos Martti Luther eläisi tänään -
ja kuulisi, mitä Tony Palmer sanoi, hän järkyttyisi.
Hän olisi protestoinut uudelleen, sillä se oli niin pielessä.
Se on manipulointia.
Mutta protestoinnin sijaan, mitä Martti Luther olisi tehnyt, -
nykyään on sellaisia, kuten Kenneth Copeland, -
joka kutsuu itseään käsittääkseni protestanttiseksi kristityksi, -
joka uskoo käsittääkseni upotuskasteeseen, -
mutta joka kannattaa jotain tällaista.
En todella ymmärrä, mitä oikein on meneillään.
Toisella videolla Kenneth Copeland kutsuu uskonpuhdistusta -
maailman suurimmaksi demoniseksi kirkon jakautumiseksi.
Kun kuulen jotain sellaista, mietin: "Mitä oikein on meneillään?"
Meneillään on se, että ei ainoastaan Kenneth Copeland, -
vaan monet pastorit ja johtajat -
profeetallisessa ja karismaattisessa liikkeessä ovat menneet samaan -
kuin Kenneth Copeland.
Näemme, että ykseys katolisen kirkon kanssa etenee todella nopeasti -
etenkin Amerikassa.
Siellä monet protestanttiset uskovat ovat alkaneet kutsua -
roomalaiskatolista kirkkoa sisälle heidän kirkkoihinsa.
Nyt katolisia pappeja puhuu suurissa konferensseissa kautta maailman.
Kaikki siellä, tulkaa Tanskaan!
Tulkaa maahan, jossa yhä on valtionkirkko.
Amerikkalaisilla ei ole mitään käsitystä siitä, millaista on varttua maassa, -
jossa on valtionuskonto ja -kirkko.
Asun Tanskassa. Minut kastettiin vauvana, -
kuten 92 prosenttia kaikista tanskalaisvauvoista siihen aikaan.
Kävin myöhemmin konfirmaation tuntematta Jumalaa, -
avaamatta Raamattua, tuntematta evankeliumia.
Mutta minut kastettiin ja konfirmoitiin, ja minulle kerrottiin, -
että olen nyt uudestisyntynyt. Kaikki oli hyvin. Olin kotona.
Monen vuoden ajan ajattelin, että jos kristinusko -
ja Raamattu ovat oikeassa, asiani ovat kunnossa, -
koska tein mitä pappi käski. Tein mitä kirkko käski minun tehdä.
Minun tapauksessani luterilainen kirkko.
Muissa tapauksissa ― 1,2 miljardia ihmistä ― katolinen kirkko.
Mutta totuus on, että jos teet mitä luterilainen kirkko -
tai roomalaiskatolinen kirkko käskee tehdä, -
olet eksyksissä, olet kadotettu, -
sillä sitä ei ole rakennettu Jumalan Sanan ja Raamatun varaan -
eikä se tuo pelastusta.
Martti Luther teki monia hyviä asioita kirkolle, -
mutta hän ei palauttanut katolista kirkkoa Raamatun mukaiseksi.
Sen sijaan saimme luterilaisen kirkon, -
joka edelleen muistuttaa hyvin paljon katolista kirkkoa.
Meillä on edelleen valtionkirkko, joka uskoo lapsikasteeseen -
ja joka eksyttää miljoonia ihmisiä kaikkialla maailmassa, -
koska meille kerrotaan valhetta syntymästämme saakka.
Mutta nyt meillä on katolisia pappeja, -
jotka edustavat katolista kirkkoa, -
puhumassa kokouksissamme kaikkialla.
Jotkut sanovat: "Joo, mutta heillä on sama henki ja he puhuvat kielillä."
Jos heillä on sama henki ― ehkä joillakuilla onkin ―
olen varma, että Pyhä Henki alkaa opettaa heille totuutta.
Ja Pyhä Henki ilmoittaa heille totuuden.
Ja Pyhä Henki vetää heidät pois siitä järjestelmästä, -
kuten Hän on vetänyt monet täällä Tanskassa -
pois luterilaisista kirkoista.
Katsopa tämä video, -
joka osoittaa, mitä on meneillään nyt.
Tällä videolla puhuu katolinen mies.
Se, mitä hän sanoo, on minusta todella järkyttävää.
En ymmärrä, miksi protestanttiset kristityt, jotka rakastavat Jeesusta, -
antavat tällaisen miehen esiintyä videollaan.
Tämä video ei ole katolisten tekemä.
Sen ovat tehneet protestanttiset.
Katsotaan se.
En ymmärrä rakkaissa helluntailaisveljissäni sitä, -
että aina kun näkee toisessa jotain vikaa, perustetaan uusi kirkko.
Se on järjetöntä.
Vaikka olisin oikeassa, -
on parempi erehtyä ja säilyttää ykseys -
kuin olla oikeassa mutta epäsopuisa.
Suurin synti ei ole se, ettei ole oikeassa.
Suurin synti on epäsopu.
Oikeassa oleminen on suurempi synti.
Katolisen kirkon ykseys, olkoonkin instituutio, -
on suuri todistus minulle ja kaikille todellisille kristityille.
Tämä kaveri sanoo, että katolinen kirkko, -
olkoonkin instituutio, on hänelle suuri todistus. Mitä?
Hän väittää tällä protestanttisten uskovien tekemällä videolla, -
että on parempi, ettei meillä ole totuutta kunhan on ykseys, -
kuin että meillä on totuus mutta epäsopu.
Ihmettelen, mitä maailmassa oikein on meneillään.
Mitä seurakunnassa on meneillään?
Jos historiassa ihmiset olisivat tehneet niin kuin mies sanoi, -
olisimme tänään kaikki eksytetyt. Olisimme kaikki roomalaiskatolisia.
Lutherin uskonpuhdistuksen jälkeen -
anabaptistit puhuivat selvästi raamatullisesta kasteesta.
Monet anabaptistit antoivat henkensä sen totuuden vuoksi, -
että parannuksentekoa tulee seurata uskovien kaste, upottamalla.
Ja miksi uskomme siihen tänään? Koska historiassa oli ihmisiä, -
jotka eivät menneet mukaan tähän valheelliseen ykseyteen, -
vaan halusivat rakentaa totuudelle ja vain totuudelle.
Suuri osa siitä, mitä me uskomme tänään kasteesta, -
uskosta, parannuksenteosta, yleisestä pappeudesta, -
viidestä palveluvirasta ― suuri osa siitä, mitä uskomme tänään, -
on sen ansiota, että historiassa oli ihmisiä, -
jotka halusivat totuutta enemmän kuin ykseyttä, -
etenkin jos se ykseys oli valheellista eikä rakentunut Jumalan Sanalle.
Tahdon sanoa, että Jeesus ei tullut tuomaan rauhaa vaan riitaa.
Jeesus toi aina mukanaan eripuraisuutta. Valo ja pimeys -
eivät voi vallita yhdessä. Hänen Sanansa erottelee.
Näemme sen kirkkohistoriasta. Hänen Sanansa erottelee.
Mutta eräs asia on todella suurta eksytystä -
kaikessa tässä ykseys-puheessa -
katolisen ja protestanttisen kirkon välillä.
Monet protestanttiset todella uskovat, -
että nyt puhutaan ykseydessä -
katolisen ja protestanttisen kirkon välillä.
Mutta he eivät aavista, että samaan aikaan -
että käynnissä on pyrkimys toiseen ykseyteen, -
katolisten ja islamin ykseyteen.
Katolisten ja buddhalaisuuden ykseyteen.
Katolisten ja kaikkien muiden ykseyteen.
Olet eksynyt, jos uskot, -
että tämä käynnissä oleva pyrkimys ykseyteen -
on "vain" ykseyttä protestanttisen ja katolisen kirkon välillä.
Se, mitä tällä hetkellä näemme, -
on pyrkimystä ykseyteen kaikkien uskontojen välillä.
Silmiemme edessä on kehkeytymässä maailman yhtenäisuskonto.
Se, mitä nyt näemme, on sen alkua.
Ellet usko minua, -
ellet usko, ettei kyse ole vain katolisten ja protestanttien ykseydestä,
Kenneth Copelandin, muutaman muun ja katolisen kirkon välillä, -
vaan kyse on ykseydestä kaikkien uskontojen välillä, -
yhdestä maailman uskonnosta, -
ellet usko tätä, katsopa tämä Vatikaanin julkaisema video.
Planeetan asukkaista suurin osa ilmoittaa olevansa uskovia.
Sen tulisi johtaa uskontojen väliseen dialogiin.
Tulisi rukoilla sen puolesta ja tehdä yhteistyötä eri lailla uskovien kanssa.
Turvaan Buddhaan.
Uskon Jumalaan.
Uskon Jeesukseen.
Uskon Allahiin.
Monet ajattelevat ja kokevat eri tavalla, -
etsivät ja kohtaavat Jumalaa eri tavoin.
Tässä väkijoukossa ja uskontojen joukossa -
yksi asia on varma kaikille: -
Olemme kaikki Jumalan lapsia.
Uskon rakkauteen.
Levittäkää rukouspyyntöäni tässä kuussa: -
Että eri uskontojen miesten ja naisten vilpitön dialogi -
tuottaa hedelmänä rauhaa ja oikeudenmukaisuutta.
Luotan rukouksiinne.
Kuunnelkaa, te kaikki. Pelkästään tämän videon tulisi riittää osoittamaan,
että jokaisen protestanttisen uskovan,
joka rakastaa Jumalaa, Jeesusta ja totuutta, -
tulisi boikotoida katolisen kirkon valheita -
ja protestoida katolista kirkkoa ja sen valheita vastaan.
Tässä on katolisen kirkon johtaja, -
jota kutsutaan vieläpä "pyhäksi isäksi", -
jota pidetään erehtymättömänä ja jonka sanat tulevat Jumalalta.
Tässä meillä on johtaja, -
katolisen kirkon ylin johtaja, -
jonka pitäisi olla lauman paimen -
ja jonka pitäisi puolustaa lampaitaan sudelta, -
mutta joka ei tunne evankeliumia ja Jumalan Sanaa, -
sillä hän sanoo, että me olemme kaikki Jumalan lapsia.
Sanalla "me" hän tarkoittaa kaikkia uskontoja, -
joilla ei ole Jumalaa.
Se on valhe.
Emme kaikki ole Jumalan lapsia.
Jumala on kyllä luonut meidät, mutta kaikki emme ole Jumalan lapsia.
Katso, mitä Johannes sanoo Joh. 1:12:ssa: -
"Mutta kaikille, jotka ottivat hänet [Jeesuksen] vastaan, -
hän [Jumala] antoi voiman [oikeuden] tulla Jumalan lapsiksi, -
niille, jotka uskovat hänen nimeensä, -
jotka eivät ole syntyneet verestä eikä lihan tahdosta -
eikä miehen tahdosta, vaan Jumalasta."
Milloin meistä tulee Jumalan lapsia?
Kun uskomme Jeesuksen nimeen ja synnymme uudesti.
Synnymme Jumalan perheeseen.
Jeesus on veljemme, Jumala Isämme.
Hän on meidän Isämme. Hän ei ole muslimien isä.
Hän ei ole hindujen, buddhalaisten eikä ateistien isä.
Hän on meidän Isämme, kun synnymme uudesti -
ja saamme Pyhän Hengen, joka huutaa: "Abba, Isä!"
Mutta tässä meillä on mies, paavi, kirkon johtaja, -
joka eksyttää tällä hetkellä miljoonia ihmisiä -
ja joka uskoo ja väittää, että kaikki olemme Jumalan lapsia.
Hän ei voi olla uudestisyntynyt uskova. Se on mahdotonta.
Hän ei voi olla varttunut kristitty ja kirkon pää, kun hän tekee tällaista.
Mutta olen kuullut monien protestanttikirkkojen johtajien -
puhuvan paavista kuin hän olisi maailman paras mies. Monien!
Et tiedäkään, miten paha tilanne on ja kuinka monista puhumme.
Monet rakastavat paavia. Kenneth Copeland itse sanoi, -
että hänen elämänsä paras päivä oli se, kun hän tapasi paavin.
Te siellä: Lopettakaa!
Lakatkaa kutsumasta näitä ihmisiä puhumaan.
Tämä on eksytyksen henki. Lopettakaa se!
Tunnen monia, jotka tekevät hyvää työtä ja julistavat evankeliumia.
He rakastavat paavia. Mutta silti tämä on väärin!
Ymmärrän, että tämä voi olla monista vaikeaa, -
sillä uusi paavihan on ihan hyvä.
Hän vaikuttaa kivalta.
Miksipä hänestä ei pitäisi?
Ellei tiedä totuutta, tietenkin.
Mutta kun tuntee totuuden, näkee, kuinka eksyttävä hän on.
Ja mitä Jeesus sanoo?
Jeesus sanoo Luuk. 6:26:ssa näin: -
"Voi teitä, kun kaikki ihmiset puhuvat teistä hyvää!
Sillä niin tekivät heidän isänsä väärille profeetoille."
Jeesus sanoo: "Voi teitä, kun kaikki ihmiset puhuvat teistä hyvää!
Sillä niin tekivät heidän isänsä väärille profeetoille."
Hän sanoi toisaalla, Joh. 15:ssä, -
että maailma vihaa meitä.
Se vihasi Häntä, ja se tulee vihaamaan meitä.
Alkukristillisyys oli marttyyri- kristillisyyttä. Heitä tapettiin.
Monet vihasivat heitä Jeesuksen Kristuksen nimen tähden.
Mutta tässä on paavi, jota kaikki rakastavat.
Monet protestanttikirkkojen johtajat rakastavat häntä.
Ihmiset rakastavat häntä. Muslimit, buddhalaiset -
ja ateistit rakastavat häntä.
Miksi? Koska hän eksyttää kaikkia.
Se on surullista katsottavaa.
Halusin jakaa tämän ja lähettää tämän varoituksen teille kaikille.
Näen tällä hetkellä kaksi samanaikaista liikehdintää.
Niistä toiseen minä itsekin kuulun. Uskon siihen.
Se liikehdintä on järjestelmästä irtaantumista.
Teemme pesäeroa roomalaiskatoliseen kirkkoon.
Instituution valheisiin. Sitä esiintyy myös luterilaisessa kirkossa.
Hierarkia, rahakoneisto, kompromissit, väärä opetus.
Me kaikki pyrimme siitä eroon. Pois Babylonista, niin sanoakseni.
Takaisin Jumalan Sanaan, täyteen evankeliumiin ilman kompromisseja.
Julistukseen, että pelastus on yksin Jeesuksesta ja täytyy syntyä uudesti.
Että täytyy kääntyä pois synneistä ja sen jälkeen ottaa kaste upottamalla -
ja saada Pyhä Henki.
Kaikkien uskovien pappeus, -
jossa jokainen uudestisyntynyt uskova voi kuulla Jumalalta -
ja kaikilla on pääsy Jumalan luo Jeesuksen ja yksin Jeesuksen kautta.
Tämä liikehdintä on käynnissä juuri nyt.
Mutta on toinenkin liikehdintä, joka on voimakkaampi.
Se on liikehdintää takaisin instituutioon, -
järjestelmän alaisuuteen, takaisin katoliseen kirkkoon, -
maailman yhtenäisuskontoon.
En aio mennä siihen mukaan. En usko siihen.
Aion vastedes varoittaa siitä selvästi, sillä se on selvää eksytystä.
Kuulkaa!
Pelkästään video, jossa paavi sanoi, että olemme kaikki Jumalan lapsia, -
pelkästään sen videon pitäisi vakuuttaa kaikki protestantit siitä, -
että protestanttien tulisi protestoida jälleen katolista kirkkoa vastaan.
Jos joku pappi tai johtaja tekisi jotain vähemmänkin raskauttavaa kirkossa, -
ihmisten tulisi puuttua siihen.
Ja jos joku opettaa näin, -
hänen tulisi tehdä parannus tai erota seurakunnasta, sillä se on harhaoppia.
Se on vakavaa harhaoppia.
Mutta kun paavi sanoo näin, -
kukaan ei tee mitään.
En usko, että monet niistä johtajista, -
jotka jo ovat siinä junassa -
menossa hyvin nopeasti väärään suuntaan...
En usko, että heistä moni hyppää pois siitä junasta, ykseyden junasta.
Valheellisen ykseyden junasta. Maailman yhtenäisuskonnon junasta,-
sillä tuttavat ja ystävät vaikuttavat heihin vahvasti -
ja he puhuvat vain ykseydestä ja ykseydestä.
Tein joitain viikkoja sitten videon, jossa selitin, mitä Jeesus sanoi -
Joh. 17:ssa ykseydestä, ja miten olemme käsittäneet sen väärin.
Hän ei puhu tällaisesta ykseydestä.
Hän tarkoittaa ykseyttä meidän ja taivaallisen Isämme välillä.
Meidän ja Jumalan oikealla puolella istuvan Jeesuksen välillä.
Sinä, joka et vielä ole tässä junassa, -
protestoi! Sano jotain! Julista totuutta!
Julista totuutta! Julista evankeliumia ilman kompromisseja.
Se on aseemme. Tutki Jumalan Sanaa.
Mistä tosi evankeliumissa on kyse.
Ja katso YouTubesta, mistä katoli- sessa kirkossa ja paavissa on kyse.
Mitä he todella sanovat. Hän sanoo yhtä protestanteille -
ja toista muslimeille.
Ja vielä jotain muuta muille ihmisille.
Ja jos jossain on konferenssi, jonne on kutsuttu katolinen pappi, -
hän ei ole siellä edustamassa itseään.
Hän edustaa kaikkea tätä.
Hän edustaa paavia ja sitä, -
mihin roomalaiskatolinen kirkko uskoo.
Jos hän olisi todella uudestisyntynyt eikä edustaisi paavia, -
hän riisuisi papin tamineet.
Hän myös tekisi pesäeron katoliseen kirkkoon ja vastustaisi valheita.
Jos näet sellaisen konferenssin, älä mene ja varoita muitakin.
Sano, ettet halua mennä konferenssiin katolisen kirkon kanssa.
Ja jaa tätä videota.
Puhu totuutta. Me tarvitsemme sitä.
Ja koe elämä, jonka Jumala on sinulle varannut.
Jumala tekee kauniita asioita. Hän kutsuu ihmisiä pois järjestelmistä, -
katolisesta, luterilaisesta kirkosta, muualta. Hän kutsuu nyt.
Ihmeellinen, Pyhän Hengen johtama elämä odottaa.
Voit julistaa Sanaa ja totuutta. Nähdä, miten ihmisiä muuttuu, -
syntyy uudesti, paranee ja vapautuu.
Toivon, että varoitus on hyödyksi.
Toivottavasti se haastaa ja herättää monia. Jumalan siunausta!
Suomennos: Marianne Tenetz